ആധുനിക സജ്ജീകരണങ്ങളോടെ പാതയോരങ്ങളില് 100 ടേക്ക് എ ബ്രേക്ക് സമുച്ചയങ്ങള്ക്കൂടി തിരുവനന്തപുരം: യാത്രക്കിടയില് വിശ്രമിക്കാന് ശുചിത്വവും സുരക്ഷിതത്വവും ഉള്ള ടേക്ക് എ ബ്രേക്ക് സമുച്ചയങ്ങളുടെ രണ്ടാം ഘട്ട നിര്മ്മാണം പൂര്ത്തിയായി. 100 പുതിയ സമുച്ചയങ്ങളാണ് രണ്ടാം ഘട്ടത്തിന്്റെ ഭാഗമായി നാടിനു സമര്പ്പിക്കാന് തയാറാക്കിയതെന്ന് മുഖ്യമന്ത്രി പിണറായി വിജയന് പറഞ്ഞു. ഒന്നാം ഘട്ടത്തിലും 100 സമുച്ചയങ്ങളായിരുന്നു നിര്മ്മിച്ചത്. നവകേരളം കര്മ പദ്ധതിയുടെ ഭാഗമായി മുഖ്യമന്ത്രിയുടെ പന്ത്രണ്ടിന കര്മ്മ പരിപാടിയിലുള്പ്പെടുത്തി പ്രഖ്യാപിച്ച പദ്ധതിയായിരുന്നു ടേക്ക് എ ബ്രേക്ക് . സ്ത്രീകള്ക്കും കുട്ടികള്ക്കും ഉപയോഗിക്കാന് പര്യാപ്തമായ വിധത്തിലാണ് ഓരോ സമുച്ചയവും തയ്യാറാക്കിയിരിക്കുന്നത്. ശുചിമുറികള്ക്ക് പുറമേ വിശ്രമകേന്ദ്രവും കോഫീ ഷോപ്പും സജ്ജീകരിച്ചിട്ടുണ്ട്. 524 ടേക്ക് എ ബ്രേക്ക് സമുച്ചയങ്ങളുടെ നിര്മ്മാണം പുരോഗതിയിലാണ്. ഹരിത കേരളം മിഷന്്റേയും ശുചിത്വ മിഷന്്റേയും നേതൃത്വത്തില് തദ്ദേശഭരണ സ്ഥാപനങ്ങളുടെ സഹകരണത്തോടെയാണ് ഈ പദ്ധതി നടപ്പിലാകുന്നതെന്ന് മുഖ്യമന്ത്രി വ്യക്തമാക്കി.